Tervetuloa Armon kalliolle! Minun nimeni on Petri Välimäki.
Armon kalliolla käsittelemme nyt laajaa kokonaisuutta, -
apostoli Paavalin kirjettä roomalaisille.
Siinä hän esittää Rooman seura- kunnalle varsin perusteellisesti -
sen kristillisen uskon perusteet, jota kaikkialla julisti, -
ja sen sanoman, joka yksin voi heidät ja myös meidät pelastaa.
Tämä ohjelma on tämän laajan kokonaisuuden osa 8.
Huomioithan, että TV7:n arkistosta (tv7.fi/arkki) -
kirjoitettuasi sinne Armon kalliolla voit valita -
ja nähdä kaikki, myös nämä Roomalaiskirjeen aiemmat osat.
Kun haluat tarkasti perehtyä tuohon kirjeeseen ja kuunnella, -
ota Raamattu käteen ja tutki.
Siitä saa monen monta lisänäkökulmaa.
Seuraavassa kohdassamme apostoli kuvaa toisaalta sitä, -
millaisille ihmisille Jumala on antanut tuon valtavan pelastuksen -
ja toisaalta sitä, miten varmasti saamme siihen luottaa, -
kun turvamme on Jeesuksessa.
Kuulemme nyt Roomalaiskirjeen 5. luvusta jakeet 6-11: -
Yksi keskeinen avainilmaisu tässä kokonaisuudessa -
ovat sanat: Jumala osoittaa rakkautensa.
Sitten kerrotaan, miten Hän sen teki.
Vertailukohdaksi on otettu ihmisen rakkaus, -
joka etsii kohteensa hyvyyttä ja on sillä tavoin ehdollinen.
Jumalan täysin armahtava, alkukielen agape-rakkaus -
taas on kovin erilaista. Siitä Raamattu sanoo jopa niin, -
että Jumala on rakkaus.
Se ei ole siis ikään kuin vain yksi sellainen näkökulma -
tai piirre muitten joukossa.
Se ei ole adjektiivi tai adverbi, vaan siinä on substantiivi, -
joka haluaa vastata kysymykseen: Mitä Jumala on?
Raamattu sanoo: Jumala on rakkaus.
Sen lähtökohtana on siis Jumalan oma valtava hyvyys, -
armo, rakkaus itsessään monin tavoin vajavaistakin ihmistä kohtaan.
Rakastaakseen sinua Vapahtaja ei tarvitse muuta syytä kuin sen, -
että sinä olet Hänelle niin valtavan arvokas ja tärkeä ihminen -
ja Hänen sydämellään. Hän tahtoo sinulle hyvää ja tahtoo armahtaa.
Hän tahtoo sitä jopa niin paljon, että tahtoi lähettää oman Poikansa.
Tässä tekstissämme apostoli erikseen kuvaa sitä, -
millaisille ihmisille Jumala Sanassaan kohdistaa sitä, -
keille esimerkiksi tämä rakkaus on.
Kun kuvataan sitä, millaista se on, tekstissä käytetään neljää sanaa.
Puhutaan heikoista, jumalattomista, syntisistä -
ja puhutaan Jumalan vihollisista.
Ensimmäinen sana oli 'heikot' eli meidän ollessamme heikot.
Uuden testamentin kielellä se on 'asthenes'
Sen voisi kääntää myös sanalla 'voimattomat', -
'täysin kyvyttömät itseänsä parantamaan' -
tai 'saamaan kiinni sitä, mitä ehkä hirveästi haluaisi'.
Jumalan lain vaatimuksiin nähden tämä on täysin kyvytön ihminen.
Samaa sanaa käytetään myös sairauteen liittyvästä heikkoudesta -
ja muutenkin heikkoudesta, jossa sitä, mitä ihminen tahtoisi, -
hän ei itse pysty millään aikaansaamaan.
Tällaisessa avuttomuuden tilassa, heikkoudessa oleva ihminen -
tahdosta huolimatta on liian heikko siihen.
Koetko usein tällaista?
Niin toivoisit ja tahtoisit olla parempi ja ryhdikkäämpi, -
mutta yhä uudelleen huomaat, että et pysty.
Tässä on sinulle suuri lohdun sana:
juuri tällaisten ihmisten puolesta Kristus kuoli, -
sinun ja minunkin - meidän jokaisen Jeesukseen turvaavan.
Sitten apostoli kuvaa vielä kurjempaa tilannetta.
Hän käyttää sanaa 'jumalattomat', jumalattomien tähden.
Heikko ihminen siis kuitenkin saattaa yrittää -
Jumalan tahdon mukaiseen elämään. Tahtoa siihen kuitenkin on.
Hän haluaisi sitä, mutta jumalaton ei välttämättä edes yritä.
Hän on ehkä täysin välinpitämätön.
Tähän liittyy vielä kolmas sana eli 'syntiset'.
Ihminen on siis niin perin juurin synnin hapattama, -
ettei hänellä ole edes minkäänlaista pyrkyä toiseen suuntaan.
Tähän aivan toivottoman tuntuiseen tilaan -
apostoli tuo voimallisen toivon: Kristus kuoli näitten puolesta.
Raamatun sanoma sovituksesta Jeesuksen veren kautta -
on todella valtava. Otetaan vaikka Paavalin 2. Korinttolaiskirjeestä:
Tuo Jeesuksen sovitustyö on siis yli koko maailman.
Se on niin valtavaa, että se ulottuu -
jokaiselle Jeesukseen turvaavalle. "Se on täytetty."
Kääntyvä jumalatonkin saa kokea sen valtavan armon, rakkauden, -
miten Jumala rakastaa häntä ja haluaa hänet armahtaa.
Vaikkapa tuhlaajapoikakertomuksessa Jeesus itse kuvaa Jumalan rakkautta.
Kun täysin hunningolla ollut poika kääntyy ja tulee takaisin, -
isä juoksee vastaan. Niin paljon Jumala tahtoo armahtaa ja rakastaa.
Jeesuksen sovitustyössä Hän teki kaiken valmiiksi sitä varten.
Ehkäpä aika moni saattaa muistaa elämässään ajan, -
jolloin eli juuri tuollaista välinpitämättömyyden -
ja synnin turmeluksen tilaa.
Ehkä ihan kaikilla ei ole sellaista historiaa, -
mutta hyvin monilla uskovilla on ollut elämässään EVVK-vaihe, -
jolloin ei olisi voinut vähempää kiinnostaa. On ollut välinpitämätön -
ja ihan muut asiat ovat olleet elämässä tärkeitä.
Jos sinun kohdallasi oli näin, niin ajattele: -
jo silloin Jumala rakasti sinua. Jo silloin olit hänelle hyvin tärkeä.
Siksi olet ehkä myöhemmin kuullut tai juuri tässä kuulet siitä, -
miten paljon Jumala sinua rakastaa ja tahtoo armahtaa -
tuosta kaikesta huolimatta. Ehkä sinä kuuntelet tätä tilassa, -
jossa olet juuri nyt ollut sen kaltaisella asenteella.
Jumala rakastaa sinua ja tahtoo armahtaa sinua ja pelastaa sinut.
Jeesus on ristillä verellään sovittanut sinunkin ihan kaikki syntisi.
Sitten on kuitenkin vielä hurjempi tilanne: Jumalan vihollinen.
Niin täällä todella sanottiin näinkin.
Niin me luimme täältä.
"...me silloin, kun vielä olimme Jumalan vihollisia -
tulisimme sovitetuiksi hänen kanssaan hänen Poikansa kuoleman kautta,"
Todellakin, heikko siis tahtoisi tehdä hyvää, -
mutta ei pysty siihen.
Jumalaton, syntinen ei välttämättä välinpitämättömänä edes tahdo, -
ja Jumalan vihollinen menee vielä astetta pidemmälle.
Hän on siis välinpitämätön ja haluton.
Lisäksi hän itse asiassa alkaa taistella ja sotia Jumalaa vastaan.
Kun on ollut tilanteessa, että on suorastaan taistellut Jumalaa -
tai Jumalan seurakuntaa vastaan, -
niin tähän tilanteeseen apostoli Paavali ilmoittaa huikean sanoman:
tuon Jeesuksen sovitustyön kautta -
jopa Jumalan vihollinen tuli sovitetuksi.
Hän siis vahvasti alleviivaa, -
että tultaessa Jeesuksessa Jumalan yhteyteen -
Jeesuksen sovintoveri riittää kaikkein kurjimmallekin.
Tämä oli myös apostoli Paavalille hyvin henkilökohtaista.
Kun hän kirjoittaa näitä, niin hän ei kirjoita vain opillista tekstiä.
Kyllä sitäkin hyvin tarkasti, mutta myös syvällisen omakohtaisesti.
Hän oli ollut Jumalan seurakunnan vainoaja ja hyvin rankalla tavalla.
Se, että Jeesuksen sovitus riittää jopa tällaiselle ihmiselle, -
oli hänelle elämän ja kuoleman kysymys.
Hän sydänverellään sydämestään kuvasi sitä -
ja kertoi sitä valtavaa ilosanomaa. Mitä ikinä taustassakin onkaan, -
niin kun turvaudut Jeesukseen, Hänen verensä riittää.
Kun se riittää yli koko maailman syntien, -
niin kyllä se riittää yli sinunkin syntiesi.
Näin myös apostoli Johannes kuvaa 1. Joh. 2. alussa: -
Ajattele, Jeesuksen veri riittää yli koko maailman syntien.
Jopa kaikkein syntisimmänkin, Jumalan vihollistenkin puolesta -
Jeesus antoi verensä. Niin paljon Hän rakastaa.
Kun se riittää koko maailman syntien yli, -
niin eikö se, ystävä, riitä yli sinunkin syntiesi?
Sinä, joka niin syvästi olet ehkä kokenut itsesi liian syntiseksi, -
kun olet niin heikkokin etkä pääse tästä irti.
Et aina osaa tahtoakaan. Joskus nousee kauhea kiukkukin.
Ystävä, Jeesuksen veri riittää, -
kun sinun turvasi on Jeesuksessa Kristuksessa.
Hän voi täydellisesti pelastaa jokaisen -
Hänen kauttaan Jumalan tykö tulevan ihmisen. Se on täytetty.
Miten ihanasti, selkeästi ja kirkkaasti -
apostoli tuota sanomaa julistaakaan!
Uudella seurakunnalla tulee olemaan suuri merkitys ympäristölleen -
ja valtavan monille. Hän haluaa kertoa, -
kuinka valtavan kalliin ja arvokkaan lahjan saamme evankeliumissa.
Ehkä muistatkin, kun hän sanoo aikaisemmin: -
"Minä en häpeä evankeliumia, sillä se on Jumalan voima -
pelastukseksi jokaiselle, joka uskoo." Siis jokaiselle joka uskoo.
Sana rististä on Jumalan voima. Se valtava lahja: -
me saamme armosta tulla täysin hyväksytyiksi.
Saamme oikein unohtaa sen takanamme olevan, -
uskoa sen anteeksi ja katsoa eteenpäin.
Nytkin tahdon oikein sanoa sinulle, joka ehkä koet sydämessäsi...
Olet ehkä lukemattomat kerrat kamppaillut sen kysymyksen kanssa.
Ehkä muut näkevät sinut aika puhtaana -
ja mallikelpoisena kunnon kristittynä, -
mutta sydämessäsi käyt ainaista kipua siitä, oletko liian syntinen.
Tahdon nyt tänään sinulle sanoa, että et ole liian syntinen.
Kun turvasi on Jeesuksessa Kristuksessa, Hänen verensä riittää.
Rukoillaan yhdessä jokaisen tätä epävarmuutta kokevan puolesta.
Jos joku ei vielä ole vastaanottanut Jeesusta ja tuota lahjaa, -
Jumalan armoa ja rakkautta, pelastusta, iankaikkista elämää, -
myös sinä voit yhtyä tähän. Pyydämme, että nyt Jeesus tulee.
"Kaikille, jotka ottivat Hänet vastaan, -
Hän antoi voiman tulla Jumalan lapsiksi."
Yhdy tähän. Rukoillaan yhdessä, vaikka näin.
Kiitos, rakas taivaallinen Isä, -
että saamme nyt yhdessä tulla - minäkin ja tämä ystävä, -
joka kanssamme rukoilee - Sinun eteesi.
Isä, tunnustan olevani syntinen.
Olen sitä niin kurjalla tavalla, etten pääse siitä itse irti.
Minä turvaudun Sinuun ja pyydän Jeesuksen ristin veren tähden: -
Anna kaikki minun syntini anteeksi.
Tule Herra Jeesus Pyhässä Hengessä ja anna sydämeeni usko ja rakkaus, -
sellainen elämä, joka on todella Sinulta ja hyvää.
Herra, tätä rukoilemme jokaisen Sinua nyt kutsuvan puolesta.
Kiitos, että kuulet heikoimman ja arimmankin pyynnön.
Tule jokaisen tällaisen sydämeen. Anna täysi armosi.
Ystävä rakas, Jeesuksen nimessä ja veressä saat uskoa, -
että kaikki sinun syntisi on annettu anteeksi.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Isän ja Pojan ja Pyhän Hengen nimeen. Aamen.
Ole, ystävä, siunattu!
Tahdon vielä sanoa, että oli todella suuri ilo saada kertoa -
sinulle tästä Jumalan armosta, Jumalan valtavasta lahjasta -
Jeesuksen täytetyn työn kautta.
On hienoa, kun olit mukana Armon kalliolla.
Olet oikein lämpimästi tervetullut seuraamaan tätä sarjaa.
Rakennutaan yhdessä. Rukoillaan toistemme puolesta.
Jumala on sinun kanssasi. Ole siunattu jokaisena päivänä. Hei!
Ystävä, on suuri etuoikeus, että me saamme elää armosta.
On suuri Jumalan armo myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit tehdä sen osoittamalla tukesi -
soittamalla ruudulla näkyvään numeroon 0600-10177.
Näin annat noin 12 euron lahjoituksen.
Voit myös lahjoittaa ruudulla näkyvälle pankkitilille -
viitteen kanssa, antaa nettilahjoituksen tai tukea tekstiviestillä.
Iso kiitos tuestasi yhteiseen palveluun!
Tekstitys: Tuula-Riitta Virrankare